സെസി കാണാമറയത്ത് ആലപ്പുഴ: ആള്മാറാട്ടം നടത്തി അഭിഭാഷകയായി കോടതികളില് പ്രാക്ടീസ് നടത്തിയിരുന്ന സെസി സേവ്യറിനെ കണ്ടെത്താനാവാതെ പൊലീസ് ഇരുട്ടില് തപ്പുന്നു. ഒരുമാസം മുമ്ബാണ് സെസിക്ക് അഭിഭാഷകയാകാനുള്ള മതിയായ യോഗ്യതയില്ലെന്ന് ആലപ്പുഴ ബാര് അസോസിയേഷന് കണ്ടെത്തിത്. വിശദീകരണം ആവശ്യപ്പെട്ടതിന് തൊട്ടുപിന്നാലെ സെസി അപ്രത്യക്ഷയാവുകയായിരുന്നു. ഇതിനിടെ ജാമ്യം തേടി ആലപ്പുഴ ഒന്നാം ക്ലാസ് മജിസ്ട്രേറ്റ് കോടതിയില് എത്തിയിരുന്നെങ്കിലും ജാമ്യം ലഭിക്കാത്ത വകുപ്പ് കൂട്ടിച്ചേര്ത്തിട്ടുണ്ടെന്ന് മനസിലാക്കിയതോടെ വീണ്ടും മുങ്ങി. സെസി സേവ്യര് നല്കിയ മുന്കൂര് ജാമ്യാപേക്ഷ ഹൈക്കോടതി ഈ മാസം 30ന് പരിഗണിക്കും. ഹര്ജി പരിഗണിയ്ക്കും വരെ അറസ്റ്റ് തടയണമെന്ന പ്രതിയുടെ ആവശ്യം കോടതി തള്ളിയിരുന്നു. എന്നാല് ഒരുമാസം പിന്നിടുമ്ബോഴും സെസിയെക്കുറിച്ച് യാതൊരു സുചനയുമില്ലെന്നാണ് പൊലീസ് ഭാഷ്യം. മനപ്പൂര്വം ആള്മാറാട്ടം നടത്തിയിട്ടില്ലെന്നും സുഹൃത്തുക്കള് തന്നെ വഞ്ചിക്കുകയായിരുന്നുവെന്നുമാണ് സെസി കോടതിയില് വ്യക്തമാക്കിയിരിക്കുന്നത്. കുട്ടനാട് രാമങ്കരി സ്വദേശിനിയാണ് സെസ്സി സേവ്യര്. ബാര് അസോസിയേഷന് നല്കിയ പരാതിയുടെ അടിസ്ഥാനത്തിലായിരുന്നു ആലപ്പുഴ നോര്ത്ത് പൊലീസ് കേസെടുത്തത്. മതിയായ യോഗ്യതയില്ലാതെ രണ്ടര വര്ഷം ആലപ്പുഴ കോടതിയില് അഭിഭാഷകയായി സെസി പ്രാക്ടീസ് ചെയ്തു വന്നതായി ബാര് അസോസിയേഷന് നല്കിയ പരാതിയില് പറയുന്നു. കുടുക്കിയത് അജ്ഞാത കത്ത് ബാര് അസോസിയേഷന് ലഭിച്ച അജ്ഞാത കത്തിന്റെ അടിസ്ഥാനത്തില് നടത്തിയ അന്വേഷണത്തിലാണ് സെസി നല്കിയ എന്റോള്മെന്റ് നമ്ബര് വ്യാജമാണെന്ന് അസോസിയേഷന് കണ്ടെത്തിയത്. ആലപ്പുഴയിലെ പ്രമുഖ അഭിഭാഷകന് കീഴില് രണ്ട് വര്ഷം മുമ്ബാണ് സെസി ഇന്റേണ്ഷിപ്പിനായി എത്തുന്നത്. പഠനം പൂര്ത്തീകരിച്ചെന്ന് അറിയിച്ച സെസി ഇദ്ദേഹത്തിന്റെ കീഴില് തന്നെ ജൂനിയര് ആയി പ്രാക്ടീസ് ആരംഭിക്കുകയും ചെയ്തിരുന്നു. ഇതിനിടയില് ഇവര് ബാര് അസോസിയേഷനിലേക്ക് മത്സരിക്കുകയും അസോസിയേഷന് ലൈബ്രേറിയനായി തിരഞ്ഞെടുക്കപ്പെടുകയും ചെയ്തു. നിരവധി കേസുകളില് കമ്മീഷന് അംഗമായി പങ്കെടുക്കുകയും ചെയ്തു. ഇതിനിടയിലാണ് അജ്ഞാത കത്ത് അസോസിയേഷന് ലഭിച്ചത്. തിരവനന്തപുരം സ്വദേശിനിയായ മറ്റൊരു അഭിഭാഷകയുടെ എന്റോള്മെന്്റ് നമ്ബറാണ് ഇവര് ഉപയോഗിച്ചിരുന്നത്. ആള്മാറാട്ടം, വഞ്ചന തുടങ്ങിയ വകുപ്പുകള് ചുമത്തിയാണ് പൊലീസ് കേസെടുത്തത്. സെസിയുടെ വീട്ടില് നോര്ത്ത് സി.ഐ. കെ.പി. വിനോദ്കുമാറിന്െറ നേതൃത്വത്തില് പരിശോധന നടത്തി ബാര് അസോസിയേഷനില് അംഗത്വം നേടാന് ഉപയോഗിച്ച സര്ട്ടിഫിക്കറ്റുകളും മറ്റും പിടിച്ചെടുത്തിരുന്നു.